cyanic-selkie/wikianc huggingface dataset:
Φάνης Μουρατίδης
Τηλεόραση
Η επόμενη εμφάνιση του στην τηλεόραση έγινε το 2005 συμμετέχοντας σε ένα επεισόδιο της κωμικής σειράς Safe Sex TV Stories. Ακολούθησε μία ιστορία της σειράς Το Κόκκινο Δωμάτιο όπου πρωταγωνίστησε μαζί με την Πέμη Ζούνη. Τη σεζόν 2005-2006 έπαιξε στην κοινωνική σειρά Επαφή ενώ την επόμενη σεζόν ακολούθησαν οι σειρές Φύγε εσύ, έλα εσύ με κωμικό ρόλο και η δραματική σειρά, που αποτελεί τη βιογραφία της Έλλης Λαμπέτη, Η τελευταία παράσταση. Τη σεζόν 2007-2008 πρωταγωνίστησε μαζί με την Άννα-Μαρία Παπαχαραλάμπους στην κωμική σειρά Μπαμπά μην τρέχεις, κατά τα γυρίσματα της οποίας έγιναν ζευγάρι και απέκτησαν το πρώτο τους παιδί. Ακολούθησε μία guest εμφάνιση στην μαύρη κωμωδία Ποιος μας πιάνει το 2008 ενώ το 2009 εμφανίστηκε στις Επτά Θανάσιμες Πεθερές και σε δύο ιστορίες της σειράς Εργαζόμενη Γυναίκα. Από το 2009 μέχρι το 2010 πρωταγωνίστησε με την Παναγιώτα Βλαντή στην κωμική οικογενειακή σειρά Μ+Μ. Την περίοδο 2011-2012 έκανε κάποιες έκτακτες εμφανίσεις στην κωμική σειρά Κλινική Περίπτωση ενώ την περίοδο 2014-2015 εμφανίστηκε σε κάποια επεισόδια της σειράς Μοντέρνα Οικογένεια. Το 2018 πρωταγωνίστησε μαζί με την Φιόνα Γεωργιάδη στην ερωτική τηλεταινία Η γεύση της αγάπης.
Από το 2018 μέχρι το 2020 πρωταγωνίστησε στην κωμική σειρά Πέτα τη Φριτέζα μαζί με τον Γιάννη Μπέζο και τον Γεράσιμο Σκιαδαρέση.Τη σεζόν 2020 - 2021 έπαιξε στην σειρά Έρωτας με διαφορά. Τη σεζόν 2022 σειρά Maestro στο MEGA
Κινηματογράφος
Το 2003 έκανε την πρώτη του εμφάνιση στον κινηματογράφο με πρωταγωνιστικό ρόλο στην ταινία Γαμήλια νάρκη. Το 2006 έλαβε μέρος σε δύο κινηματογραφικές παραγωγές. Από τη μία πρωταγωνίστησε μαζί με τον Βασίλη Χαραλαμπόπουλο και την Παναγιώτα Βλαντή στην ταινία Πέντε λεπτά ακόμα ενώ την ίδια συμμετείχε και στην ταινία μικρού μήκους με τίτλο Το κορίτσι. Ακολούθησε ένα μικρός ρόλος στην ταινία Bank Bang το 2008 ενώ το 2009 πρωταγωνίστησε μαζί με την Ελένη Ράντου στην ταινία που έγραψε η ίδια με τίτλο Πεθαίνω για σένα. Ακολουθεί η ταινία του Χριστόφορου Παπακαλιάτη Αν... το 2012.
Οι επόμενες κινηματογραφικές του συμμετοχές ήταν στις ταινίες Amore mio το 2015 και Τζαμάικα το 2017.
Προσωπική ζωή
Το 2007 γνωρίστηκε με την επίσης ηθοποιό Άννα-Μαρία Παπαχαραλάμπους όταν επιλέχθηκαν ως πρωταγωνιστικό δίδυμο για την κωμική σειρά Μπαμπά μην τρέχεις. Σε σύντομο χρονικό διάστημα έγιναν ζευγάρι, ενώ στις αρχές του 2008 έγινε γνωστό πως θα γίνουν γονείς για πρώτη φορά. Το 2009 γεννήθηκε και το δεύτερο παιδί του ζευγαριού.
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου
Ορσιέ
Το Ορσιέ (γαλλικά: Orcier) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Ορσιερουά (γαλλικά: Orciérois).
Παραπομπές
Κατηγορία:Κοινότητες της Άνω Σαβοΐας
Εκκλησία Σαιν-Πιερ-Σαιν-Πωλ (Σαιν-Πιερ)
Η Εκκλησία Σαιν-Πιερ-Σαιν-Πωλ ((γαλλικά: Église Saint-Pierre-Saint-Paul) είναι Καθολική εκκλησία του νησιού της Ρεϋνιόν, γαλλικού υπερπόντιου νομού ευρισκόμενου στα νοτιοδυτικά του Ινδικού Ωκεανού. Ευρισκόμενη επί του αριθμού 54 της Οδού Ωγκύστ Μπαμπέ (γαλλικά: Rue Auguste-Babet), εντός του κέντρου του Σαιν-Πιερ, και επί της δυτικής όχθης του Ποταμού ντ'Αμπόρ, κατεγράφη εντός του καταλόγου των ιστορικών μνημείων στις 22 Οκτωβρίου 1998.
Παραπομπές
Σαιν-Πιερ-Σαιν-Πωλ Κατηγορία:Εκκλησίες αφιερωμένες στους Άγιους Πέτρο και Παύλο Σαιν-Πιερ-Σαιν-Πωλ (Ρευνιον) Κατηγορία:Ιστορικά μνημεία στο Σαιν-Πιερ (Ρεϋνιόν) Κατηγορία:Ιστορικά μνημεία καταγεγραμμένα το 1998 Κατηγορία:Καθολικισμός στη Ρεϋνιόν Κατηγορία:Θρησκεία στο Σαιν-Πιερ (Ρεϋνιόν)
Ονιόν (Άνω Σαβοΐα)
Το Ονιόν (γαλλικά: Onnion) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Ονιοναί (γαλλικά: Onnionais).
Προμαχώνας των Μετανοούντων
Ο Προμαχώνας των Μετανοούντων (γαλλικά: Bastion des Pénitents) είναι προμαχώνας ευρισκόμενος στη Σεν της Γαλλίας.
Τοποθεσία
Ο προμαχώνας ευρίσκεται εντός της κοινότητας της Σεν, στον νομό των Αλπ-ντε-Ωτ-Προβάνς.
Ιστορία
Το κτίριο κατεγράφη ως ιστορικό μνημείο το 1988.
Κήρυξ των Πιερίων
Ο Κήρυξ των Πιερίων είναι εφημερίδα της Κατερίνης.
Η εφημερίδα ιδρύθηκε στις 19 Φεβρουαρίου 1955. Ιδιοκτήτης της εφημερίδας είναι ο Στέλιος Γαζής και εκδότης είναι ο Σάβας Καταρτζής. Η εφημερίδα γράφει άρθρα σχετικά με τον αθλητισμό, τη θρησκεία και εκπαιδευτικά θέματα. Η εφημερίδα δημοσιεύει επίσης στήλη τουριστών. Η Κήρυξ των Πιερίων είναι εφημερίδα που προωθεί την κοινωνική αναγέννηση.
Παραπομπές
Κατηγορία:Εφημερίδες στην ελληνική γλώσσα Κατηγορία:Κατερίνη
Πληροφοριακό σύστημα TAXISnet
300px|μικρογραφία|Η οθόνη εισόδου στο σύστημα Το πληροφοριακό σύστημα TAXISnet είναι το σύστημα με το οποίο φορολογούμενοι και επιχειρήσεις συναλλάσσονται με τη Γενική Γραμματεία Πληροφοριακών Συστημάτων παρακάμπτοντας τη δημόσια οικονομική υπηρεσία. Ανεπτύχθη το 1997 από τη, νεοσύστατη τότε, Γενική Γραμματεία Πληροφοριακών Συστημάτων Δημόσιας Διοίκησης. Στόχος του TAXISnet είναι η διευκόλυνση των φορολογουμένων ώστε να ρυθμίζουν τις φορολογικές τους υποχρεώσεις ευκολότερα γρηγορότερα και πιο σωστά. Με την δημιουργία του, το TAXISnet κατάφερε να εκσυγχρονίσει το φορολογικό σύστημα, να αναβαθμίσει την ενημέρωση των πολιτών, να μειώσει τη γραφειοκρατία και να εξυπηρετεί άμεσα τον χρήστη με την 24ωρη λειτουργία του. Στις 16 Σεπτεμβρίου, ο διοικητής της Ανεξάρτητης Αρχή Δημοσίων Εσόδων, Γιώργος Πιτσιλής, ανακοίνωσε την αντικατάστασή του από το myAADE.
Υπηρεσίες του TAXISnet
Ο φορολογούμενος μπορεί να υποβάλει τη δήλωση φορολογίας εισοδήματος (Ε1,Ε2,Ε3,Ε9,Ε14). Όσον αφορά τις εταιρείες, αυτές είναι σε θέση να υποβάλουν τη δήλωση εισοδήματος (Ε5) όπως και οι εταιρείες κερδοσκοπικού και μη κερδοσκοπικού χαρακτήρα. Το TAXISnet παρέχει τη δυνατότητα υποβολής, εκκαθαριστικής δήλωσης (Φ1), περιοδικής δήλωσης (Φ2,Φ3) καθώς και ενδοκοινοτικών εντύπων παραδόσεων-αποκτήσεων. Το σύστημα διαθέτει εφαρμογές παρακρατούμενων φόρων με τη Δήλωση Απόδοσης Φόρου & Τελών Χαρτοσήμου και τη δήλωση Φόρου Μισθωτών Υπηρεσιών (ΦΜΥ). Για τον Κώδικα Στοιχείων και Βιβλίων ο φορολογούμενος μπορεί να στείλει ηλεκτρονικά, την κατάσταση Πελατών-Προμηθευτών (Δ1), τα πιστωτικά υπόλοιπα Πελατών-Προμηθευτών (Δ2), τη μεταβίβαση Φορολογικού Ηλεκτρονικού Μηχανισμού (Δ11) και την υποβολή Γνωστοποιήσεων Επιτηδευμάτων (Δ12). Στο σύστημα οι ενδιαφερόμενοι μπορούν να εκτυπώσουν τα τέλη κυκλοφορίας, την κατάσταση του οχήματός τους, τα παράβολα έντυπα και δηλώσεις των συναλλαγών τους καθώς επίσης και να λάβουν προσωποποιημένες πληροφορίες για τις φορολογικές τους υποχρεώσεις.
Τα τελευταία χρόνια το TAXISnet έχει αναβαθμιστεί, προσφέροντας τη δυνατότητα πληρωμής των οφειλών με τη χρήση πιστωτικής κάρτας ή τραπεζικού λογαριασμού, παρέχοντας πρόσβαση σε υπηρεσίες χορήγησης επιδομάτων, καθιστώντας δυνατή την υποβολή μισθωτηρίου ακινήτου και παρέχοντας τη δυνατότητα μεταβολής των προσωπικών στοιχείων χωρίς να χρειάζεται η προσφυγή στην εφορία για τη συμπλήρωση του εντύπου Μ1. Από τον Οκτώβριο του 2019 οι υπηρεσίες των δήμων έχουν πρόσβαση στο TAXISnet. Αυτό σημαίνει ότι τα τμήματα του δήμου θα έχουν τα στοιχεία του πολίτη χωρίς να χρειάζεται ο τελευταίος να τους τα παρέχει. Παράλληλα ο φορολογούμενος μπορεί να λαμβάνει ειδοποιήσεις πληρωμής ή επιστροφής φόρου, να ενημερώνεται για την εκκαθάριση της φορολογικής του δήλωσης και επιπλέον να πραγματοποιεί λήψεις φορολογικής ενημερότητας. Πέραν όλων αυτών το TAXISnet επιτρέπει την εκτύπωση φορολογικών εντύπων καθιστώντας έτσι το σύστημα και ένα φορολογικό ηλεκτρονικό αρχείο για τον πολίτη.
Πλεονεκτήματα του TAXISnet
Βασικά πλεονεκτήματα για τον πολίτη αποτελούν η μείωση των μετακινήσεων αφού δεν είναι απαραίτητη η μεταφορά του στην εφορία για διάφορες υπηρεσίες, η απλοποίηση των διαδικασιών καθώς και η τακτοποίηση και οριοθέτηση των σχέσεών του με τον λογιστή του στην περίπτωση που επιλέξει έναν επαγγελματία να αναλάβει τον διακανονισμό των φορολογικών του υποχρεώσεων.
Εγγραφή στο TAXISnet
Η εγγραφή στο TAXISnet ολοκληρώνεται με 3 βήματα. Τη συμπλήρωση αίτησης εγγραφής, την λήψη κλειδαρίθμου και την ενεργοποίηση του λογαριασμού.
Πρώτο βήμα αποτελεί η συμπλήρωση αίτησης. Αυτή πραγματοποιείται από την ιστοσελίδα της Ανεξάρτητης Αρχής Δημοσίων Εσόδων στο aade.gr. Στο επόμενο βήμα, μετά την ολοκλήρωση της αίτησης και έχοντας στην κατοχή σας τον αριθμό φορολογικού μητρώου, προσέρχεστε στο τμήμα μητρώου της εφορίας για την έγκριση και την παραλαβή κλειδαρίθμου. Τέλος ολοκληρώνετε την ενεργοποίηση του λογαριασμού στη διεύθυνση gsis.gr με το username, το password και τον κλειδάριθμο που παραλάβατε.
Προστασία προσωπικών δεδομένων
Από τις 25 Μαΐου του 2018 είναι σε ισχύ ο κανονισμός περί προστασίας δεδομένων προσωπικού χαρακτήρα (ΕΕ) 2016/679 του ευρωπαϊκού κοινοβουλίου. Η ΑΑΔΕ κατέστησε σαφές πως το σύστημα είναι πλήρως προσαρμοσμένο ώστε να ενημερώνει για τον τρόπο επεξεργασίας των προσωπικών δεδομένων καθώς και για το νομικό πλαίσιο αναφορικά με τη προστασία δεδομένων και απορρήτου.
Εξωτερικοί σύνδεσμοι
Κατηγορία:Δημόσιες υπηρεσίες της Ελλάδας Κατηγορία:Πληροφοριακά συστήματα Κατηγορία:Πληροφοριακά και Επικοινωνιακά Συστήματα Κατηγορία:Φορολογία στην Ελλάδα
Ίδρυμα Βασίλη και Ελίζας Γουλανδρή
Το Ίδρυμα Βασίλη και Ελίζας Γουλανδρή είναι Ελληνικός κοινωφελής, μη κερδοσκοπικός οργανισμός που στοχεύει κυρίως στην ενίσχυση των τεχνών και ιδιαίτερα των εικαστικών. Ιδρύθηκε το 1979 από το ζεύγος Βασίλη και Ελίζας Γουλανδρή και σήμερα εδρεύει στο κτήριο της οδού Ερατοσθένους 13, στο Παγκράτι.
Ιστορικό
Πρώτος πρόεδρος ήταν ο Βασίλης Γουλανδρής και το 1994 τον διαδέχτηκε η Ελίζα Γουλανδρή. Από το 2000 μέχρι και σήμερα, πρόεδρος είναι η Φλωρέτ Π. Καραδόντη.
Στις 28 Ιουλίου 1979, το ίδρυμα εγκαινίασε το Μουσείο Σύγχρονης Τέχνης Άνδρου. Επιθυμία των ιδρυτών ήταν η δημιουργία ενός μικρού αποκεντρωμένου Μουσείου Σύγχρονης Τέχνης, το οποίο θα φιλοξενούσε τα έργα του ζεύγους Γουλανδρή, καθώς και περιοδικές εκθέσεις καλλιτεχνών του 20ου αιώνα, όπως Πικάσο, Ματίς, Μιρό, Καντίνσκι, Κλέε κ.ά., που διοργανώνονται κάθε καλοκαίρι από το 1986 στη Νέα Πτέρυγα του Μουσείου Σύγχρονης Τέχνης.
Το 1981 το ίδρυμα χρηματοδότησε τη κατασκευή του Αρχαιολογικού Μουσείου της Άνδρου (το οποίο δωρήθηκε στο Ελληνικό κράτος) για να στεγάσει πολύτιμα ευρήματα του αρχαίου οικισμού της Ζαγοράς της Άνδρου. Το 1989 ανέλαβε την κατασκευή, εξοπλισμό και συντήρηση της Εστίας Αθηνών.
Το νέο κτήριο της Αθήνας
Το Ίδρυμα Βασίλη και Ελίζας Γουλανδρή ολοκλήρωσε την κατασκευή μιας νέας στέγης στην Αθήνα, διαμορφώνοντας ένα νεοκλασικό κτήριο της δεκαετίας του 1920, στην οδό Ερατοσθένους 13 στο Παγκράτι της Αθήνας.
Σε αυτό το νέο κτήριο, 7.300 τ.μ., 11 όροφοι, πέντε εκ των οποίων πάνω από την επιφάνεια, εκτός από την έδρα του ιδρύματος φιλοξενούνται έργα της συλλογής των ιδρυτών Βασίλη Π. Γουλανδρή και της συζύγου του Ελίζας Β. Καραδόντη.
Στο μουσείο της Αθήνας παρουσιάζονται έργα καλλιτεχνών όπως Πικάσο, Σαγκάλ, Ματίς, Τζιακομέττι, Μιρό, Κλέε, Καντίνσκι, Ελ Γκρέκο, Σεζάν, Μοντιλιάνι κ.α.
Παραπομπές
Κατηγορία:Οικογένεια Γουλανδρή Κατηγορία:Εικαστικές τέχνες Γουλανδρη Βασιλη Ελενης Κατηγορία:Άνδρος
Μιχαΐλο Πέτροβιτς
Ο Μιχαΐλο Πέτροβιτς (σερβικά κυριλλικά: Михаило Петровић Алас; 6 Μαΐου 1868 - 8 Ιουνίου 1943), ήταν Σέρβος μαθηματικός και εφευρέτης. Υπήρξε επίσης διακεκριμένος καθηγητής στο Πανεπιστήμιο του Βελιγραδίου, ακαδημαϊκός, ψαράς, συγγραφέας, δημοσιογράφος, μουσικός, επιχειρηματίας, ταξιδιώτης και εθελοντής στους Βαλκανικούς Πολέμους, τον Πρώτο και τον Δεύτερο Παγκόσμιο Πόλεμο. Ήταν μαθητής των Ανρί Πουανκαρέ, Πωλ Παϊνλεβέ, Σαρλ Ερμίτ και Εμίλ Πικάρ. Ο Πέτροβιτς συνέβαλε σημαντικά στη μελέτη των διαφορικών εξισώσεων και της φαινομενολογίας, ίδρυσε τα μηχανικά μαθηματικά στη Σερβία, και εφηύρε ένα από τα πρώτα πρωτότυπα ενός υδραυλικού αναλογικού υπολογιστή.
Βιογραφία
Ο Πέτροβιτς γεννήθηκε στις 6 Μαΐου 1868 στο Βελιγράδι, και ήταν το πρώτο παιδί του Νικοντίμ, καθηγητή θεολογίας, και της Μίλιτσα (το γένος Λαζάρεβιτς).
Το 1894, ο Πέτροβιτς έγινε καθηγητής μαθηματικών στη Μεγάλη Σχολή του Βελιγραδίου (που αργότερα έγινε το Πανεπιστήμιο του Βελιγραδίου). Εκείνη την εποχή, ήταν ένας από τους μεγαλύτερους ειδικούς για τις διαφορικές εξισώσεις. Διεξήγαγε διαλέξεις μέχρι τη συνταξιοδότησή του το 1938. Το 1897 έγινε αναπληρωματικό μέλος της Σερβικής Βασιλικής Ακαδημίας και αναπληρωματικό μέλος της Γιουγκοσλαβικής Ακαδημίας Επιστημών και Τεχνών στο Ζάγκρεμπ. Έγινε πλήρες μέλος της Σερβικής Βασιλικής Ακαδημίας το 1899, όταν ήταν μόλις 31 ετών.
Το 1882 έγινε μαθητευόμενος ψαράς και το 1895 έδωσε εξετάσεις για να γίνει αρχιψαράς. Ο Μιχαΐλο Πέτροβιτς απέκτησε το παρατσούκλι "Alas" (ψαράς του ποταμού) λόγω του πάθους του για την αλιεία. Δεν ήταν μόνο λάτρης, αλλά και ειδικός. Συμμετείχε σε νομοθετικές συζητήσεις σχετικά με την αλιευτική σύμβαση με τη Ρουμανία και σε συζητήσεις με την Αυστροουγγαρία σχετικά με την προστασία της αλιείας στους ποταμούς Σάβα, Ντρίνα και Δούναβη. Ο Πέτροβιτς δημοσίευσε άρθρα και εκθέσεις εμπειρογνωμόνων σχετικά με την ιχθυοπανίδα που βρέθηκε στις λίμνες της Βόρειας Μακεδονίας, όπως η λίμνη Skadar και η λίμνη Οχρίδα, έπαιζε βιολί και το 1896 ίδρυσε μια μουσική εταιρεία με το όνομα Suz.
Ο Μιχαΐλο Πέτροβιτς (Αλάς) κατασκεύασε επίσης έναν Υδροολοκληρωτή και κέρδισε το χρυσό μετάλλιο στην Παγκόσμια έκθεση του Παρισιού το 1900. Όταν το 1905 η Grande école μετατράπηκε σε Πανεπιστήμιο του Βελιγραδίου, ο Πέτροβιτς ήταν μεταξύ των πρώτων οκτώ τακτικών καθηγητών, οι οποίοι εξέλεγαν άλλους καθηγητές. Ἐλαβε δίπλωμα ευρεσιτεχνίας για συνολικά 10 εφευρέσεις, δημοσίευσε 300 επιστημονικές εργασίες, αρκετά βιβλία και περιοδικά από τις θαλάσσιες αποστολές του. Οι αποστολές αυτές περιλάμβαναν ταξίδια στις Αζόρες, στη Νέα Γη και το Λαμπραντόρ, στη διώρυγα του Σουέζ, στη Μαδαγασκάρη, στο Πράσινο Ακρωτήριο, στα Κανάρια Νησιά, στη Γροιλανδία, στην Ισλανδία, στο τρίγωνο των Βερμούδων, στην Καραϊβική κ.ά. Ο Πέτροβιτς επισκέφθηκε επίσης τόσο το Βόρειο όσο και το Νότιο Πόλο, διερεύνησε τον πολιτισμό των Εσκιμώων και συμμετείχε σε αποστολές για το κυνήγι φαλαινών.
Έλαβε πολυάριθμα βραβεία και διακρίσεις και ήταν μέλος πολλών ξένων επιστημονικών ακαδημιών (Πράγα, Βουκουρέστι, Βαρσοβία, Κρακοβία) και επιστημονικών εταιρειών. Το 1927, όταν πέθανε ο Γιόβαν Τσβίγιτς, τα μέλη της σερβικής ακαδημίας πρότειναν τον Μιχαΐλο Πέτροβιτς ως νέο πρόεδρο της ακαδημίας, αλλά οι αρχές δεν αποδέχθηκαν την πρόταση αυτή. Πιθανός λόγος γι' αυτό ήταν το γεγονός ότι ο Μιχαΐλο Πέτροβιτς ήταν αρχικά ιδιωτικός δάσκαλος και μέντορας και αργότερα στενός φίλος του πρίγκιπα Đorđe P. Karađorđević, αδελφού του βασιλιά, ο οποίος συνελήφθη το 1925 και κρατήθηκε σε κατ' οίκον περιορισμό.
Το 1931, τα μέλη της ακαδημίας πρότειναν ομόφωνα τον Πέτροβιτς για πρόεδρο της ακαδημίας, αλλά οι αρχές απέρριψαν και πάλι την πρόταση αυτή. Αντ' αυτού προτάθηκε ο μαθηματικός και φυσικός Μπόγκνταν Γκαβρίλοβιτς, συνάδελφος καθηγητής. Το 1939 έγινε επίτιμος διδάκτορας του Πανεπιστημίου του Βελιγραδίου. Την ίδια χρονιά, έλαβε το παράσημο του Αγίου Σάββα, πρώτης τάξης. Ίδρυσε επίσης τη Σχολή Μαθηματικών του Βελιγραδίου, η οποία παρήγαγε αρκετούς μαθηματικούς που συνέχισαν το έργο του Πέτροβιτς. Όλες οι διδακτορικές διατριβές που υπερασπίστηκαν στο Πανεπιστήμιο του Βελιγραδίου από το 1912 έως τον Δεύτερο Παγκόσμιο Πόλεμο ήταν υπό την καθοδήγησή του.
Ο Μιχαΐλο Πέτροβιτς συμμετείχε στους Βαλκανικούς Πολέμους και στον Πρώτο Παγκόσμιο Πόλεμο ως αξιωματικός, ενώ μετά τον πόλεμο υπηρέτησε ως έφεδρος αξιωματικός. Ασχολήθηκε με την κρυπτογραφία και τα κρυπτογραφικά συστήματα που χρησιμοποιήθηκαν από τον γιουγκοσλαβικό στρατό μέχρι τον Β΄ Παγκόσμιο Πόλεμο. Όταν ξέσπασε ο Β΄ Παγκόσμιος Πόλεμος στη Γιουγκοσλαβία, κλήθηκε και πάλι στον στρατό και οι Γερμανοί τον συνέλαβαν. Μετά από λίγο καιρό, αφέθηκε ελεύθερος λόγω ασθένειας. Στις 8 Ιουνίου 1943, ο καθηγητής Πέτροβιτς πέθανε στην οικία του στην οδό Kosančićev Venac στο Βελιγράδ ι.
Το 9ο Γυμνάσιο Βελιγραδίου " Μιχαΐλο Πέτροβιτς Αλάς" και το Δημοτικό Σχολείο στην οδό Ιωάννη είναι γυμνάσιο στο Βελιγράδι της Σερβίας που πήρε το όνομά του. Ο Μιχαΐλο Πέτροβιτς και ο συνάδελφός του Μιλούτιν Μιλάνκοβιτς ήταν στενοί φίλοι για αρκετές δεκαετίες.
Ἀπαντα
Έκδοση του ολοκληρωµένου έργου σε 15 τόµους:
Χρήστος Αντωνίου (βουλευτής Ημαθίας)
Ο Χρήστος Αντωνίου (Καρπερή Σερρών, 1 Μαρτίου 1954) είναι Έλληνας πολιτικός και μέλος του Συνασπισμού Ριζοσπαστικής Αριστεράς (ΣΥΡΙΖΑ), πρώην βουλευτής του Ελληνικού Κοινοβουλίου (2015-2019).
Βιογραφία
Γεννήθηκε στην Καρπερή Σερρών στην 1η Μαρτίου 1954. Είναι κάτοχος πτυχίου Οικονομικών από το Πανεπιστήμιο Θεσσαλονίκης. Από το 1984 ζει στην Αλεξάνδρεια. Είναι ιδρυτικό μέλος του Ελληνικού Εμπορικού Επιμελητηρίου και μέλος του Διοικητικού Συμβουλίου του Επιμελητηρίου για τρεις συνεχόμενες θητείες.
Είναι ιδρυτικό μέλος του Συνασπισμού και του ΣΥΡΙΖΑ. Εξελέγη βουλευτής ΣΥΡΙΖΑ τον Σεπτέμβριο του 2015, εκπροσωπώντας την εκλογική περιφέρεια Ημαθίας.
Παραπομπές
Κατηγορία:Απόφοιτοι Αριστοτελείου Πανεπιστημίου Θεσσαλονίκης Κατηγορία:Βουλευτές Ημαθίας Κατηγορία:Βουλευτές εκλεγμένοι με τον ΣΥΡΙΖΑ
Πασί (Άνω Σαβοΐα)
Οι κάτοικοί του είναι γνωστοί ως Πασεράν (γαλλικά: Passerands).
Παραπομπές
Κατηγορία:Κοινότητες της Άνω Σαβοΐας
Βαλκανικοί αγώνες καλαθοσφαίρισης ανδρών 1966
Τα αποτελέσματα
20/12 Βουλγαρία-Β΄Βουλγαρία 75-91(37-45) 20/12 Τουρκία-Ρουμανία 64-63(30-29) 20/12 Ελλάδα-Γιουγκοσλαβία 65-72(26-28) 21/12 Γιουγκοσλαβία-Β΄Βουλγαρία 79-85(39-31) 21/12 Ρουμανία-Βουλγαρία 62-55(25-28) 21/12 Ελλάδα-Τουρκία 76-62(32-32) 22/12 Ελλάδα-Β΄Βουλγαρία 91-90(83-83,36-42) 22/12 Γιουγκοσλαβία-Ρουμανία 51-49(20-23) 22/12 Βουλγαρία-Τουρκία 98-71(43-37) 23/12 Ρουμανία-Β΄Βουλγαρία 95-92(49-44) 23/12 Γιουγκοσλαβία-Τουρκία 69-59(38-33) 23/12 Ελλάδα-Βουλγαρία 76-71(38-36) 24/12 Τουρκία-Β΄Βουλγαρία 85-77(43-28) 24/12 Ελλάδα-Ρουμανία 65-74(26-37) 24/12 Γιουγκοσλαβία-Βουλγαρία 97-89(82-82,36-41)
Η βαθμολογία
Κατηγορία:Αθλητισμός στα Βαλκάνια Κατηγορία:Διεθνείς αθλητικές διοργανώσεις της Ευρώπης
Πεγιονέ
Το Πεγιονέ (γαλλικά: Peillonnex) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Πεγιονεξουά (γαλλικά: Peillonnexois).
Παραπομπές
Κατηγορία:Κοινότητες της Άνω Σαβοΐας
Ταμάς Κάζι
Ο Ταμάς Κάζι (γενν. 16 Μαΐου 1985) είναι Ούγγρος αθλήτης και συγκεκριμένα δρομέας μεσαίων αποστάσεων. Συμμετέχει στα 800 μέτρα κυρίως, αλλά από το 2015 συμμετέχει και στα 1500 μέτρα. Συμμετείχε για την Ουγγαρία στους Θερινούς Ολυμπιακούς Αγώνες 2012 αλλά δεν κατάφερε να προκριθεί στους ημιτελικούς.
Παραπομπές
Κατηγορία:Ούγγροι αθλητές του στίβου Κατηγορία:Ούγγροι αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Αθλητές του στίβου στη Θερινή Πανεπιστημιάδα 2007 Κατηγορία:Κάτοχοι μεταλλίων του Ουγγρικού Πρωταθλήματος Στίβου
International Virtual Aviation Organisation
IVAO VZN ή International Virtual Aviation Organisation VZW, είναι ένας μη κερδοσκοπικός οργανισμός ο οποίος λειτουργεί, χωρίς οικονομική επιβάρυνση των χρηστών, ένα δίκτυο εξομοίωσης πτήσεων. Ακολουθούμενης μιας δωρεάν εγγραφής στο δίκτυο, οι χρήστες μπορούν συνδεθούν στο δίκτυο IVAO (IVAN) και να απολαύσουν τις υπηρεσίες του οργανισμού ως εικονικοί Ελεγκτές Εναέριας Κυκλοφορίας ή εικονικοί πιλότοι εμπλεκόμενοι και αλληλεπιδρώντας μεταξύ τους σε ένα μαζικά πολυχρηστικό περιβάλλον, εφαρμόζοντας διαδικασίες της πραγματικής αεροπλοΐας, φρασεολογία και τεχνικές.
Σύνοψη
Ο IVAO, με περισσότερους από 168.800 εγγεγραμμένους χρήστες από τον Ιανουάριο του 2015 (25.600 εκ των οποίων είναι ενεργοί το τελευταίο τρίμηνο), είναι ένα από τα δύο μεγαλύτερα δίκτυα για διαδικτυακή εξομοίωση πτήσεων που επιτρέπουν στους χρήστες τους να ενεργούν και να συμμετέχουν ως εικονικοί πιλότοι ή ΕΕΚ. Ο IVAO βασίζεται αποκλειστικά στα μέλη του και τους εθελοντές για την ανάπτυξη του λογισμικού του. Οι Ελεγκτές Εναέριας Κυκλοφορίας μπορούν να συνδεθούν στο Δίκτυο του IVAO με το λογισμικό του IVAO, το IvAc, που προσομοιώνει τη λειτουργία ενός σύγχρονου πραγματικού ραντάρ. Οι πιλότοι μπορούν να συνδεθούν με χρήση του εξομοιωτή πτήσης τους και το λογισμικό του IVAO που ενσωματώνεται στον εξομοιωτή, το IvAp. Όλοι οι πιλότοι και ΕΕΚ με αυτόν τον τρόπο αλληλεπιδρούν στο περιβάλλον ενός ενιαίου παγκόσμιου διακομιστή (server) στην προσπάθεια για εξομοίωση της παγκόσμιας εναέριας κυκλοφορίας με βάση το "as real as it gets" (τόσο πραγματικά όσο μπορεί να γίνει). Ενώ το μεγαλύτερο τμήμα των μελών του IVAO είναι στην Ευρώπη, το δίκτυο της Vatsim επικεντρώνεται στην Βόρειο Αμερική & Ηνωμένο Βασίλειο.
Ο IVAO καταγράφει τις ώρες πτήσης ή ελέγχου και δίνει την δυνατότητα στα μέλη του να αποκτήσουν εικονικούς βαθμούς πιλότων ή ΕΕΚ αφού λάβουν εκπαίδευση και επιτύχουν σε θεωρητικές και πρακτικές εξετάσεις βασισμένες σε διαδικασίες και κανονισμούς της πραγματικότητας. Ο IVAO επίσης φιλοξενεί ένα πλήρως ενσωματωμένο σύστημα VA και προσφέρει στις εικονικές αεροπορικές εταιρίες (Virtual Airlines) την δυνατότητα να λειτουργούν στο δίκτυο του IVAO ακόμα και με εικονικά χαρακτηριστικά κλήσης εταιριών και χρωματισμούς αεροσκαφών. Διοργανώσεις και τακτικές συγκεντρώσεις προγραμματίζονται σε καθημερινή βάση. Σχεδόν 8000 συνδέσεις λαμβάνουν χώρα καθημερινά, ενώ κατά μέσο όρο τις καθημερινές επιτυγχάνονται 600 με 900 ταυτόχρονες συνδέσεις πιλότων και ΕΕΚ. Ο IVAO έθεσε το ρεκόρ μέγιστων ταυτόχρονων συνδέσεων κατά τη διάρκεια της ετήσιας διοργάνωσης "Crowded Skies" στις 13 Δεκεμβρίου, 2014 με 2.530 μέλη να πετάνε ή να ελέγχουν την ίδια στιγμή.
Ιστορικά
Τα πρώτα βήματα για την ίδρυση ενός δικτύου εξομοίωσης πτήσεων σε ένα μαζικά πολυχρηστικό περιβάλλον έγιναν με την δημιουργία του SquawkBox και ProController στα μέσα του 1990. Το λογισμικό αυτό συνδεόταν στον FSD, έναν απλό πολυχρηστικό διακομιστή εξομοίωσης πτήσεων, ο οποίος επέτρεψε την εξέλιξη από ένα περιβάλλον ένας-με-έναν (ένας ΕΕΚ και ένα αεροσκάφος) σε ένα περιβάλλον πολλοί-με-πολλούς.
Η χρήση των προγραμμάτων αυτών, η SATCO (πλέον VATSIM) ήταν το πρώτο μεγάλο δίκτυο που επέτρεπε την δημιουργία ενός περιβάλλοντος ζωντανής εξομοίωσης πτήσεων. Στις 16 Δεκεμβρίου, 1998 ιδρύθηκε ο IVAO αφού ένα μέρος των χρηστών της SATCO έφυγαν για να δημιουργήσουν ένα νέο δίκτυο μετά από διοικητικές συγκρούσεις που προέκυψαν εντός του οργανισμού. Τα τέλη του 2005, σε ακόμη μια σύγκρουση συμφερόντων αυτή τη φορά εντός του δικτύου του IVAO οδήγησε σε ακόμη ένα σχίσμα. Ο τότε πρόεδρος του IVAO συνέχισε με το IVAO.org, ενώ άλλα μέλη της διαχείρισης συνέχισαν τη λειτουργία με το IVAO.aero. Το 2007 ο IVAO δηλώθηκε επίσημα ως μη κερδοσκοπικός οργανισμός σύμφωνα με το Βελγικό δίκαιο.
Επιπρόσθετα ο IVAO έλαβε μέρος στο Flight SimCon 2013, που οργανώθηκε στο Hartford, Connecticut.
Το Ελληνικό Τμήμα
Το Ελληνικό Τμήμα του IVAO ιδρύθηκε το Μάιο του 2001 με πρώτο υπεύθυνο λειτουργίας τον Νεκτάριο Αναστασόπουλο, είναι από τα ιδρυτικά Εθνικά τμήματα του οργανισμού με συνεχή παρουσία στις εξελίξεις του δικτύου ενώ από τις 11 Σεπτέμβρη 2015 απαριθμεί 1259 εγγεγραμμένα μέλη εκ των οποίων τα 227 είναι ενεργά.
Ενεργά Τμήματα
Από τον Αύγουστο του 2015, ο IVAO έχει 57 (62 συμπεριλαμβανομένου των Πολύ-Εθνικών τμημάτων) ενεργά τμήματα χωρών από όλο τον κόσμο.
Εξωτερικοί Σύνδεσμοι
Κατηγορία:Ιστοσελίδες Κατηγορία:Μη κερδοσκοπικοί οργανισμοί Κατηγορία:Αεροπορικά συστήματα
Κέιτλιν Τζένερ
Η Κέιτλιν Μαρί Τζένερ (Caitlyn Marie Jenner, γενν. Γουίλιαμ Μπρους Τζένερ, William Bruce Jenner, 28 Οκτωβρίου 1949) είναι Αμερικανίδα τηλεοπτική προσωπικότητα και πρώην πρωταθλητής στο δέκαθλο, αφού στους Ολυμπιακούς Αγώνες 1976 που έγιναν στο Μόντρεαλ, κέρδισε χρυσό μετάλλιο.
Ήταν υποψήφια με το Ρεπουμπλικανικό Κόμμα για το χρίσμα του Κυβερνήτη της Καλιφόρνιας στις εκλογές ανάκλησης του 2021.
Έγινε ευρύτερα γνωστή ωστόσο, μέσα από το οικογενειακό ριάλιτι «Keeping Up with the Kardashians» ως σύζυγος της Κρις Τζένερ.
Τον Απρίλιο του 2015, αποκάλυψε την επιθυμία να προχωρήσει σε εγχείρηση επαναπροσδιορισμού φύλου, αλλάζοντας όνομα από Μπρους σε Κέιτλιν. Η πρώτη επίσημη φωτογράφιση ως γυναίκα, έγινε τον Ιούλιο της ίδιας χρονιάς, με το εξώφυλλο στο περιοδικό Vanity Fair ενώ το όνομα και η αλλαγή φύλου έγιναν επίσημα στις 25 Σεπτεμβρίου. Έχει χαρακτηριστεί η πιο διάσημη τρανσέξουαλ γυναίκα του κόσμου.
Τη σεζόν 2015-2016 πρωταγωνίστησε στην τηλεοπτική σειρά «I Am Cait» που επικεντρώθηκε στην μετάβαση της.
Προσωπική ζωή
Ο πρώτος, έγινε το 1972 και ήταν με την Κρίστι Κροουνόβερ, με την οποία απέκτησε και δύο παιδιά. Τον Μπερτ (γενν. 6 Σεπτεμβρίου 1978) και την Κέισι (γενν. 10 Ιουνίου 1980). Χώρισαν επίσημα τον Ιανουάριο του 1981.
Πολύ σύντομα, στις 5 Ιανουαρίου 1981, παντρεύτηκε την ηθοποιό Λίντα Τόμσον στη Χαβάη. Μαζί απέκτησαν δύο γιους, τον Μπράντον (γενν. 4 Ιουνίου 1981) και τον Μπρόντι (γενν. 21 Αυγούστου 1983). Χώρισαν το Φεβρουάριο του 1986.
Ο τρίτος γάμος, ήταν με την Κρις Τζένερ και έγινε στις 21 Απριλίου 1991. Μαζί απέκτησαν δύο κόρες, τις Κένταλ (γενν. 3 Νοεμβρίου 1995) και Κάιλι (γενν. 10 Αυγούστου 1997) ενώ ξεκίνησαν και το οικογενειακό ριάλιτι «Keeping Up with the Kardashians», μαζί με τα παιδιά της Κρις από το γάμο της με τον Ρόμπερτ Καρντάσιαν, Κιμ, Κόρτνεϊ, Κλοέ και Ρομπ. Το ζευγάρι ανακοίνωσε το χωρισμό του τον Οκτώβριο του 2013 (ενώ ήδη είχαν χωρίσει από τον Ιούνιο) και το Σεπτέμβριο του 2014, η Κρις ζήτησε διαζύγιο. Το διαζύγιο τους, εκδόθηκε επίσημα τον Μάρτιο του 2015.
Παραπομπές
Κατηγορία:Δεκαθλητές Κατηγορία:Αμερικανοί τηλεπαρουσιαστές Κατηγορία:Τρανς άτομα Κατηγορία:ΛΟΑΤ πρόσωπα από τις ΗΠΑ Κατηγορία:ΛΟΑΤ Χριστιανοί
Βαλκανικοί αγώνες καλαθοσφαίρισης ανδρών 1967
Οι 9οι Βαλκανικοί Αγώνες καλαθοσφαίρισης διεξήχθησαν από τις 10-14 Μαΐου 1967 στα Σκόπια, Γιουγκοσλαβίας. Μετείχαν πέντε χώρες και νικήτρια αναδείχθηκε η Γιουγκοσλαβία για έβδομη φορά. Εκτός συναγωνισμού συμμετείχε και η δεύτερη ομάδα της Γιουγκοσλαβίας. Το αργυρό και χάλκινο μετάλλιο κρίθηκε στην διαφορά πόντων καθώς υπήρξε τριπλή ισοβαθμία μεταξύ Βουλγαρίας, Ελλάδας και Ρουμανίας.
Τα αποτελέσματα
10/05 Ελλάδα-Ρουμανία 73-67(36-30) 10/05 Βουλγαρία-Τουρκία 80-71(39-32) 10/05 Γιουγκοσλαβία-Β΄Γιουγκοσλαβία 85-46(39-22) 11/05 Ελλάδα-Τουρκία 81-63(39-34) 11/05 Γιουγκοσλαβία-Ρουμανία 85-63(44-26) 11/05 Βουλγαρία-Β΄Γιουγκοσλαβία 71-67(37-30) 12/05 Ελλάδα-Βουλγαρία 80-86(39-51) 12/05 Γιουγκοσλαβία-Τουρκία 90-77(50-34) 12/05 Ρουμανία-Β΄Γιουγκοσλαβία 71-54(36-25) 13/05 Ελλάδα-Γιουγκοσλαβία 74-100(24-48) 13/05 Ρουμανία-Βουλγαρία 63-60(33-24) 13/05 Τουρκία-Β΄Γιουγκοσλαβία 73-92(42-48) 14/05 Ελλάδα-Β΄Γιουγκοσλαβία 83-95(45-53) 14/05 Ρουμανία-Τουρκία 71-67(37-37) 14/05 Γιουγκοσλαβία-Βουλγαρία 98-76(52-30)
Η βαθμολογία
Κατηγορία:Αθλητισμός στα Βαλκάνια Κατηγορία:Διεθνείς αθλητικές διοργανώσεις της Ευρώπης
Τρινιτά ντεϊ Μόντι
H εκκλησία της Αγιοτάτης Τριάδας των Ορέων, chiesa di Santissima Trintà dei Monti, είναι μία Ρωμαιο-Καθολική εκκλησία, στην κορυφή της Κλίμακας (Scalinata) που αρχίζει από την Πιάτσα ντι Σπάνια, στα βόρεια της Ρώμης. Ο ναός και η γύρω περιοχή, μαζί με τη Βίλα Μέντιτσι είναι Γαλλική ιδιοκτησία.
Κάστρο Μπιλστάιν
Το Κάστρο Μπιλστάιν (γαλλικά: Château Bilstein) είναι ιστορικό μνημείο ευρισκόμενο στο Υρμπές, εντός του νομού του Κάτω Ρήνου, στη Γαλλία.
Τρινιτά ντεϊ Μόντι
Ιστορία
Τελικά στη θέση του κτίστηκε ο τωρινός Ιταλο-Αναγεννησιακός ναός και καθαγιάστηκε το 1585 από τον μεγάλο αναμορφωτή του άστεως πάπα Σίξτο Ε΄, του οποίου η οδός βία Σιστίνα συνέδεσε την Πιάτσα ντελλα Τρινιτά ντεϊ Μόντι (την πλατεία εμπρός του ναού) με την Πιάτσα Μπαρμπερίνι (που είναι νοτιο-ανατολικότερα). Ο αρχιτέκτονας της πρόσοψης δεν είναι γνωστός με βεβαιότητα, αλλά ο Βόλφγκανκ Λοτς προτείνει, ότι ίσως ο ναός να προέρχεται από ένα σχέδιο τού Τζάκομο ντελλα Πόρτα (ακόλουθου του Μιχαήλ-Αγγέλου), που είχε πιο πριν κτίσει την εκκλησία τού Σαντ'Ατανάσιο ντεϊ Γκρέτσι, με την οποία έχει ομοιότητες. Η διπλή κλίμακα εμπρός του ναού είναι του Ντομένικο Φοντάνα.
Κάστρο Μπιλστάιν
Τοποθεσία
Το συγκεκριμένο κτίριο ευρίσκεται στο Υρμπές.
Τρινιτά ντεϊ Μόντι
Ιστορία
Εμπρός από την εκκλησία στέκεται ο οβελίσκος του Σαλλούστιου, ένας από τους πολλούς της αρχαίας Ρώμης, που μεταφέρθηκε εδώ το 1789. Είναι Ρωμαϊκός και μιμείται τους Αιγυπτιακούς· κατασκευάστηκε στα πρώτα έτη της Αυτοκρατορίας για τους κήπους του ιστορικού Σαλλούστιου, κοντά στην Πόρτα Σαλάρια. Η ιερογλυφική επιγραφή αντιγράφτηκε από τον οβελίσκο της Πιάτσα ντεϊ Πόπολο, γνωστού ως οβελίσκου του Φλαμίνιο.
Κατά τη Ναπολεόντιο κατοχή της Ρώμης, η εκκλησία, όπως πολλές άλλες, λεηλατήθηκε των καλλιτεχνημάτων και της διακόσμησής της. Το 1816, έπειτα από την παλινόρθωση των Βουρβόνων, η εκκλησία ανακαινίστηκε με έξοδα του Λουδοβίκου ΙΗ΄ της Γαλλίας.
Κάστρο Μπιλστάιν
Ιστορία
Το κάστρο κατηγοριοποιήθηκε ως ιστορικό μνημείο το 1898.
Τρινιτά ντεϊ Μόντι
Παραπομπές
Κατηγορία:Χριστιανικοί ναοί στη Ρώμη
Κάστρο Μπιλστάιν
Πηγές
Κατηγορία:Ιστορικά μνημεία στον Κάτω Ρήνο Κατηγορία:Ιστορικά μνημεία κατηγοριοποιημένα το 1898 Μπιλσταιν Κατηγορία:Κάστρα στον Κάτω Ρήνο
Περινιέ
Το Περινιέ (γαλλικά: Perrignier, αρπιτανικά σαβοϊκά: Peregnér ) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Παραπομπές
Κατηγορία:Κοινότητες της Άνω Σαβοΐας
Σάντα Μαρία ντέλι Άντζελι ε ντεϊ Μάρτιρι
Κατασκευάστηκε τον 16ο αι. ακολουθώντας ένα αρχικό σχέδιο του Μιχαήλ-Αγγέλου Μπουοναρότι. Με την πάροδο των αιώνων προστέθηκαν και άλλοι αρχιτέκτονες και καλλιτέχνες. Κατά το διάστημα του βασιλείου της Ιταλίας χρησιμοποιήθηκε για τις θρησκευτικές τελετές του κράτους.
Περιγραφή
Η βασιλική είναι αφιερωμένη στους Χριστιανούς μάρτυρες, γνωστούς και αγνώστους. Το 1561 ο Πάπας Πίος Δ΄ διέταξε το κτίσιμο της εκκλησίας για να αφιερωθεί στη Χαριέστατη Παρθένο και Όλους τους Αγγέλους και τους Μάρτυρες. Η αφορμή για την αφιέρωση ήταν ένα όραμα του αρχαγγέλου Ουριήλ, που είδε στα ερείπια των Θερμών το 1541 ο Σικελός μοναχός Αντόνιο ντελ Ντούκα. Αυτός ζητούσε για δεκαετίες την παπική εξουσιοδότηση για μία πιο επίσημη αγιοποίηση των Αγγελικών Αρχών. Η ιστορία, ότι οι Μάρτυρες ήταν Χριστιανοί σκλάβοι που εργάστηκαν στην κατασκευή των λουτρών, είναι σύγχρονη. Ο ναός είναι ένα προσωπικό μνημείο του πάπα Πίου ΣΤ΄, που ο τάφος του είναι στο ιερό βήμα.
Ο Θέρμες του Διοκλητιανού δεσπόζουν στον Βιμινάλιο λόφο με το ερειπωμένο μέγεθός τους. Ο Μιχαήλ-Άγγελος εργάστηκε το διάστημα 1563-64 για να προσαρμόσει ένα σωζόμενο τμήμα των Θερμών σε μία εκκλησία. Κάποια μετέπειτα κατασκευή διηύθυνε ο Λουίτζι Βανβιτέλι το 1749.
Η γραμμή του μεσημβρινού
Στην αρχή του 18ου αι. ο Πάπας Κλήμης ΙΑ΄ ανέθεσε στον αστρονόμο, μαθηματικό, αρχαιολόγο, ιστορικό και φιλόσοφο Φραντσέσκο Μπιανκίνι να κατασκευάσει μία μεσημβρινή γραμμή, ένα είδος ηλιακού ωρολογίου, μέσα στη βασιλική. Η διάταξη ολοκληρώθηκε το 1702 και είχε τριπλό σκοπό: ο πάπας ήθελε να ελέγξει την ακρίβεια της μεταρρύθμισης του ημερολογίου από τον Γρηγόριο ΙΓ΄, να έχει έναν ακριβή τρόπο υπολογισμού του Πάσχα και να δώσει στη Ρώμη μία μεσημβρινή γραμμή, όπως είχε κάνει πρόσφατα ο Τζοβάννι Ντομένικο Κασσίνι στον καθεδρικό της Μπολόνια, τον Σαν Πετρόνιο. Ο Άλαν Κουκ παρατηρεί ότι "η διευθέτηση, η σταθερότητα και η ακρίβεια είναι πολύ καλύτερα από αυτά του διάσημου μεσημβρινού στη Μπολόνια".
Η εκκλησία επιλέχθηκε για διάφορους λόγους: 1. Όπως άλλες Θέρμες της Ρώμης, το κτήριο είχε από μόνο του νότιο προσανατολισμό, ώστε να είναι ανεμπόδιστα εκτεθειμένο στον ήλιο. 2. Το ύψος των τοίχων επέτρεπε μία μακριά γραμμή, που να μετρά την πορεία του ηλίου καθ' όλο το έτος με ακρίβεια. 3. Οι αρχαίοι τοίχοι είχαν εδώ και πολύ καιρό σταθεροποιηθεί στο έδαφος, πράγμα που εξασφάλιζε ότι τα όργανα, τα οποία θα τοποθετούντο στους τοίχους και θα ρυθμιζόταν, δεν θα μετακινούντο από τη θέση αυτή. 4. Συμβολικά θα σήμαινε τη νίκη του Χριστιανικού ημερολογίου επί του πρότερου παγανιστικού, που εκπροσωπούσαν οι Θέρμες του Διοκλητιανού.
Παραπομπές
Κατηγορία:Χριστιανικοί ναοί στη Ρώμη Κατηγορία:Εκκλησίες αφιερωμένες στην Παναγία
Γιούζεφ Άνκφιτς
Ο Γιούζεφ Άνκφιτς (πολωνικά: Józef Ankwicz) (1750 – 9 Μαΐου 1794), του οικόσημου Άμπντανκ, ήταν πολιτικός και ευγενής (σλάχτα) στην Πολωνική-Λιθουανική Κοινοπολιτεία. Κατείχε το αξίωμα του καστελάνου του Νόβι Σοντς από το 1782. Επίσης, ήταν βουλευτής του Μείζονος Σέιμ, και του πιο διαβόητου, του Σέιμ του Γκρόντνο, όπου για τη δράση του κατά τη διάρκεια του τελευταίου μνημονεύεται ως ένας από τους πιο εξέχοντες συνεργάτες με τους ξένους διαμελιστές της Πολωνίας.
Βιογραφία
Ο Γιούζεφ Άνκφιτς ήταν υιός του Στανίσουαφ Βαλέντι Άνκφιτς και της Σαλόμεα Σβάρτσεμπεργκ-Τσέρνι. Ήταν παντρεμένος με την Άννα Μπίμπερσταϊν-Σταροβιέισκα. Απέκτησαν 3 παιδιά, τον Άντζεϊ Αλοΐζι Άνκφιτς (αρχιεπίσκοπος του Λβιβ) και τις Κορντούλα και Κριστίνα.
Τιμήθηκε επίσης με το Τάγμα του Αγίου Στανίσλαου το 1781. Το 1782, έλαβε το αξίωμα του καστελάνου του Νόβι Σοντς. Εξελέγη βουλευτής στα Σέιμ την περίοδο 1782 - 1790, όπου ήταν μέλος της βασιλικής παράταξης. Το 1784, έλαβε το Τάγμα του Λευκού Αετού από τον βασιλιά της Πολωνίας, Στανίσουαφ Αύγουστο Πονιατόφσκι, καθώς και τον τίτλο του κόμη (hrabia) από την Αυτοκράτειρα Μαρία Θηρεσία της Αυστροουγγαρίας. Αργότερα, έλαβε επίσης το αξίωμα του αρχιθαλαμηπόλου στην αυστριακή αυλή. Ήταν επικεφαλής της διπλωματικής αποστολής που στάλθηκε στη Δανία το 1791, ενεργώντας ως πρέσβης της Πολωνίας. Ενώ βρισκόταν στη Δανία, υποστήριξε την πολωνική θέση και λέγεται ότι αντιτάχθηκε ρητά στους Ρώσους διπλωμάτες εκεί.
Το 1792, ένας αριθμός πολωνικών διπλωματικών αποστολών ακυρώθηκε και ο Άνκφιτς ανακλήθηκε στη Βαρσοβία. Αυτό σήμαινε ότι έχασε την κύρια πηγή εισοδήματός του. Μπόρεσε να επιστρέψει για λίγο στη Δανία, αλλά το τέλος του Πολέμου Πολωνίας-Ρωσίας του 1792 (μετά την ψήφιση του Συντάγματος της 3ης Μαΐου) τον είδε ξανά στη Βαρσοβία. Γνωστός για τον πλούσιο τρόπο ζωής του, τις φτωχές του επενδύσεις και ως τζογαδόρος, έπεσε γρήγορα σε χρέη και στρατολογήθηκε από τον Ρώσο πρέσβη και τον Γιάκομπ φον Σίβερς. Συνδέθηκε με τη Συνομοσπονδία της Ταργκοβίτσα. Στη συνέχεια, ήταν γνωστός για την υποστήριξή του σε ξένες δυνάμεις (Αυστροουγγαρία, Πρωσία, Ρωσική Αυτοκρατορία), κυρίως κατά τη διάρκεια του τελευταίου Σέιμ της Κοινοπολιτείας - του Σέιμ του Γκρόντνο του 1793, όπου ήταν ο ηγέτης του «Ρωσικού Κόμματος» και ο βουλευτής που κατέληξε στο συμπέρασμα ότι η απροθυμία άλλων βουλευτών να μιλήσουν (απειλούμενοι από Ρώσους στρατιώτες που ήταν παρόντες στην αίθουσα) σημαίνει ότι αποδέχονται τις απαιτήσεις της Πρωσικής και της Ρωσικής Αυτοκρατορίας (ο δεύτερος διαμελισμός της Πολωνίας). Για αυτό ανταμείφθηκε από τους Ρώσους άρχοντές του με σύνταξη και θέση στο Μόνιμο Συμβούλιο.
Κατά τη διάρκεια της Εξέγερσης του Κοστσιούσκο συνελήφθη από τους Πολωνούς επαναστάτες. Κατόπιν αιτήματος των Πολωνών Ιακωβίνων, καταδικάστηκε από το συνοπτικό επαναστατικό δικαστήριο σε απαγχονισμό, μαζί με μερικούς από τους ηγέτες της Συνομοσπονδίας της Ταργκοβίτσα: τον Γιούζεφ Κοσακόφσκι, τον χετμάνο Πιοτρ Οζαρόφσκι και τον χετμάνο Γιούζεφ Ζαμπιέουο. Εκτελέστηκε στις 9 Μαΐου 1794 στη Βαρσοβία, στον απόηχο της Εξέγερσης της Βαρσοβίας, μέρος της Εξέγερσης του Κοστσιούσκο. Οι τελευταίες του ενέργειες του κέρδισαν περαιτέρω αναγνώριση, καθώς έδωσε στον δήμιο ένα χρυσό κουτί, για να τιμήσει τη στιγμή της εκτέλεσης, και έβαλε ο ίδιος το σχοινί στο λαιμό του.
Εξωτερικοί σύνδεσμοι
Κατηγορία:Πολωνοί πολιτικοί Κατηγορία:Κοσμικοί γερουσιαστές της Πολωνικής-Λιθουανικής Κοινοπολιτείας Κατηγορία:Πολωνοί του 18ου αιώνα Κατηγορία:Αποδέκτες του Τάγματος του Λευκού Αετού (Πολωνία)
Πρόεδρος της Φινλανδίας
Ο πρόεδρος της Δημοκρατίας της Φινλανδίας (Suomen tasavallan presidentti, Republiken Finlands president) είναι ο αρχηγός κράτους της Φινλανδίας. Υπό το σύνταγμα της Φινλανδίας, η εκτελεστική εξουσία ανήκει στον πρόεδρο και την φινλανδική κυβέρνηση. Ο πρόεδρος εκλέγεται με καθολική ψηφοφορία για εξαετή θητεία. Από το 1994 ο πρόεδρος δεν μπορεί να εκλεχθεί για πάνω από 2 συνεχόμενες θητείες. Ο πρόεδρος πρέπει να είναι φινλανδός πολίτης εκ γενετής. Το προεδρικό αξίωμα ιδρύθηκε με τον συνταγματικό νόμο του 1919. Ο Σάουλι Νινιίστο είναι ο τρέχων πρόεδρος από το 2012.
Η Φινλανδία, για το μεγαλύτερο μέρος της ανεξάρτητης ύπαρξής της, είχε ημιπροεδρικό σύστημα όπου ο πρόεδρος είχε μεγάλο μερίδιο της εξουσίας στην εσωτερική και εξωτερική πολιτική (πολύ γνωστό παράδειγμα είναι ο μακροχρόνιος πρόεδρος Ούρχο Κεκόνεν), αλλά στα τέλη του 20ού αιώνα και τις αρχές του 21ου αιώνα οι εξουσίες του προέδρου έχουν μειωθεί. Με συνταγματικές αναθεωρήσεις, οι οποίες μπήκαν σε ισχύ τα έτη 1991, 2000, και 2012, οι προεδρικές εξουσίες έχουν μειωθεί. Ο πρόεδρος είναι, μαζί με την κυβέρνηση, υπεύθυνος για τις εξωτερικές υποθέσεις της χώρας, και στρατηγός των Φινλανδικών Ενόπλων Δυνάμεων.
Παραπομπές
Κατηγορία:Πολιτική της Φινλανδίας
Πουαζί
Το Πουαζί (γαλλικά: Poisy) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Πουαζιλιέν (γαλλικά: Poisiliens).
Παραπομπές
Κατηγορία:Κοινότητες της Άνω Σαβοΐας
Nivolumab
Παραπομπές
Κατηγορία:Αντινεοπλασματικά φάρμακα Κατηγορία:Αντισώματα
Περ-Ζυσί
Το Περ-Ζυσί (γαλλικά: Pers-Jussy, αρπιτανικά: Pè-Dièssi) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Περζυσιέν (γαλλικά: Perjussiens).
Παραπομπές
Κατηγορία:Κοινότητες της Άνω Σαβοΐας
Στρατώνας Φορμπέν
Ο Στρατώνας Φορμπέν (γαλλικά: Caserne Forbin) είναι στρατώνας ευρισκόμενος στην Αιξ-αν-Προβάνς της Γαλλίας.
Τοποθεσία
Το συγκεκριμένο σύμπλεγμα ευρίσκεται επί του αριθμού 23 της Λεωφόρου Γκαμπετά (γαλλικά: Boulevard Gambetta), στην Αιξ-αν-Προβάνς.
Ιστορία
Το κτίριο ανεγέρθηκε κατά την διάρκεια του πρώτου μισού του 18ου αιώνα.
Η πύλη κατεγράφη ως ιστορικό μνημείο το 1926.
Παραπομπές
Κατηγορία:Ιστορικά μνημεία στην Αιξ-αν-Προβάνς Κατηγορία:Ιστορικά μνημεία καταγεγραμμένα το 1926
Βαλκανικοί αγώνες καλαθοσφαίρισης ανδρών 1968
Οι 10οι Βαλκανικοί Αγώνες καλαθοσφαίρισης διεξήχθησαν από τις 25-29 Δεκεμβρίου 1968 στη Σμύρνη, Τουρκίας. Μετείχαν πέντε χώρες και νικήτρια αναδείχθηκε η Γιουγκοσλαβία για όγδοη φορά. Το αργυρό και χάλκινο μετάλλιο κρίθηκε στην διαφορά πόντων καθώς υπήρξε τριπλή ισοβαθμία μεταξύ Ρουμανίας, Τουρκίας και Βουλγαρίας. Πρώτος σκόρερ της διοργάνωσης αναδείχθηκε ο Γιώργος Τρόντζος με 88 πόντους
Τα αποτελέσματα
25/12 Γιουγκοσλαβία-Ρουμανία 86-77(42-41) 25/12 Ελλάδα-Τουρκία 74-99(41-44) 26/12 Ελλάδα-Βουλγαρία 88-86(47-48) 26/12 Τουρκία-Ρουμανία 54-67(26-28) 27/12 Ελλάδα-Ρουμανία 82-92(74-74,33-40) 27/12 Γιουγκοσλαβία-Βουλγαρία 92-101(52-52) 28/12 Ελλάδα-Γιουγκοσλαβία 82-107(33-49) 28/12 Τουρκία-Βουλγαρία 81-73(41-39) 29/12 Ρουμανία-Βουλγαρία 80-82(68-68,34-32) 29/12 Γιουγκοσλαβία-Τουρκία 67-63(26-32)
Η βαθμολογία
Κατηγορία:Αθλητισμός στα Βαλκάνια Κατηγορία:Διεθνείς αθλητικές διοργανώσεις της Ευρώπης
Πρα-συρ-Αρλί
Το Πρα-συρ-Αρλί (γαλλικά: Praz-sur-Arly) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Πραλέν (γαλλικά: Pralins).
Παραπομπές
Κατηγορία:Κοινότητες της Άνω Σαβοΐας
Τσεχικές προεδρικές εκλογές 2013
Προεδρικές εκλογές διεξήχθησαν στην Τσεχία σε δύο γύρους στις 11-12 Ιανουαρίου 2013 και στις 25-26 Ιανουαρίου 2013. Ο Μίλος Ζέμαν εξελέγη νέος πρόεδρος στις πρώτες άμεσες προεδρικές εκλογές. Μαζί με τον Γιαν Φίσερ, ήταν οι ισχυρότεροι στις δημοσκοπήσεις. Ο Ζέμαν κέρδισε με μικρή διαφορά τον 1ο γύρο των εκλογών. Στον 2ο γύρο αντιμετώπισε τον Κάρελ Σβάρτζενμπεργκ, κερδίζοντας με διαφορά. Ο Ζέμαν έλαβε ποσοστό 54,8% έναντι 45,19% για τον αντίπαλό του. Η θητεία του ξεκίνησε τον Μάρτιο του 2013.
Τόμας Στανκιέβιτς
Ο Τόμας Στανκιέβιτς (πολωνικά: Tomasz Stankiewicz) (28 Δεκεμβρίου 1902, Βαρσοβία - 21 Ιουνίου 1940, Παλμίρι) ήταν Πολωνός αθλητής της ποδηλασίας πίστας.
Ο Στανκιέβιτς ήταν έμπορος στο επάγγελμα. Ήταν αθλητής της Εταιρείας Ποδηλατών της Βαρσοβίας (WTC 1886), με την οποία κατέκτησε το πρωτάθλημα Πολωνίας το 1923. Ήταν αργυρός Ολυμπιονίκης στους Θερινούς Ολυμπιακούς Αγώνες του 1924 στο Παρίσι, στο ομαδικό pursuit 4.000 μ., μαζί με τους Γιούζεφ Λάνγκε, Γιαν Γουαζάρσκι και Φραντσίσεκ Σίμτσικ.
Κατά την κατοχή της Πολωνίας, ο Στανκιέβιτς φυλακίστηκε στη φυλακή Πάβιακ. Πυροβολήθηκε από τους Γερμανούς στο δάσος Καμπίνος, κοντά στην πόλη Παλμίρι, στο πλαίσιο της γερμανικής επιχείρησης καταστολής στην Πολωνία Aktion AB, με στόχο την εξόντωση της πολωνικής ιντελιγκέντσια. Ο συμβολικός τάφος του βρίσκεται στο Κοιμητήριο Ποβόνσκι στη Βαρσοβία (τμήμα 166-6-2.3). μικρογραφία|360x360εσ| Συμβολικός τάφος του Τόμας Στανκιέβιτς στο κοιμητήριο Ποβόνσκι. Κάθε χρόνο, στο τέλος της ποδηλατικής περιόδου, μέλη της Εταιρείας Ποδηλατών της Βαρσοβίας (WTC 1886) τοποθετούν λουλούδια στον τάφο του μέλους τους, ενώ προηγείται μια λειτουργία στο Παλμίρι.
Εξωτερικοί σύνδεσμοι
Κατηγορία:Πολωνοί αθλητές της ποδηλασίας Κατηγορία:Πολωνοί αθλητές της ποδηλασίας πίστας Κατηγορία:Αθλητές της ποδηλασίας στους Θερινούς Ολυμπιακούς Αγώνες 1924 Κατηγορία:Πολωνοί αργυροί Ολυμπιονίκες Κατηγορία:Ολυμπιονίκες της ποδηλασίας Κατηγορία:Πολωνοί πολίτες που σκοτώθηκαν στον Β' Παγκόσμιο Πόλεμο Κατηγορία:Αποδέκτες του Αργυρού Σταυρού της Αξίας (Πολωνία)
Η συγγραφέας ντετέκτιβ
Η συγγραφέας ντετέκτιβ είναι μια αμερικανική αστυνομική δραματική τηλεοπτική σειρά με πρωταγωνίστρια την Άντζελα Λάνσμπερι ως συγγραφέα μυστηρίου και ερασιτέχνη ντετέκτιβ Τζέσικα Φλέτσερ. Η σειρά προβαλλόταν για 12 κύκλους με 264 επεισόδια από το 1984 έως το 1996 από το δίκτυο CBS. Ακολούθησαν τέσσερις τηλεοπτικές ταινίες με το ίδιο θέμα. Πρόκειται για μια από τις πιο επιτυχημένες και μακροβιότερες τηλεοπτικές εκπομπές στην ιστορία, με περισσότερους από 30 εκατομμύρια τηλεθεατές κατά μέσο όρο την εβδομάδα στην ακμή της (μερικές φορές ξεπερνούσε τα 40 εκατομμύρια). Η σειρά εξακολουθεί να έχει μεγάλη επιτυχία σε όλο τον κόσμο. Στην Ελλάδα, η σειρά προβλήθηκε τη δεκαετία του 1990 από το Mega Channel.
Για τη δουλειά της στη σειρά Η συγγραφέας ντετέκτιβ, η Λάνσμπερι ήταν υποψήφια για δέκα Χρυσές Σφαίρες και 12 Βραβεία Έμμυ, κερδίζοντας τέσσερα βραβεία Χρυσής Σφαίρας. Η Λάνσμπερι κατέχει το ρεκόρ των περισσότερων υποψηφιοτήτων για Χρυσή Σφαίρα και αντίστοιχων νικών για την Καλύτερη Γυναικεία Ερμηνεία σε τηλεοπτική δραματική σειρά και τις περισσότερες υποψηφιότητες για Έμμυ για τον καλύτερο πρωταγωνιστικό ρόλο σε δραματική σειρά. Η σειρά έλαβε τρεις υποψηφιότητες για Έμμυ εξαιρετικής δραματικής σειράς. Προτάθηκε για Χρυσή Σφαίρα στην ίδια κατηγορία έξι φορές και κέρδισε δύο φορές.
Μετά το τέλος της σειράς το 1996, κυκλοφόρησαν τέσσερις τηλεοπτικές ταινίες μεταξύ 1997 και 2003. Το 2009, κυκλοφόρησε ένα βιντεοπαιχνίδι για PC, ενώ το 2012 ακολούθησε και συνέχειά του.
Προέλευση
Οι παραγωγοί της σειράς Πίτερ Σ. Φίσερ, Ρίτσαρντ Λέβινσον και Γουίλιαμ Λινκ θεωρούσαν τη Λάνσμπερι τέλεια για τον ρόλο της Φλέτσερ, αλλά δεν πίστευαν ότι θα την ενδιέφερε μια τηλεοπτική σειρά. Νωρίτερα, είχε παίξει σε δύο κινηματογραφικές προσαρμογές των μυθιστορημάτων μυστηρίου της Άγκαθα Κρίστι: ως Σαλώνη Ότερμπουρν στο Έγκλημα στον Νείλο (1978) και ως μις Τζέιν Μαρπλ στο Στον καθρέφτη είδα τον δολοφόνο (1980). Όταν η τελευταία ταινία δεν πήγε καλά - παρά το πολλών αστέρων καστ, όπως οι Ροκ Χάτσον, Ελίζαμπεθ Τέιλορ, Κιμ Νόβακ και Τόνι Κέρτις - η προσφορά στη Λάνσμπερι να επαναλάβει τον ρόλο της μις Μαρπλ σε τρεις ακόμη ταινίες δεν υλοποιήθηκε ποτέ.
Όταν γνωστοποίησε ότι είναι διαθέσιμη εάν εμφανιστεί το σωστό έργο, οι τρεις δημιουργοί της έστειλαν το σενάριο και σχεδόν αμέσως, η Λάνσμπερι ένιωσε ότι μπορούσε να κάνει κάτι με τον ρόλο της Τζέσικα Φλέτσερ. Η συγγραφέας ντετέκτιβ πρωτοπροβλήθηκε στις ΗΠΑ την Κυριακή 30 Σεπτεμβρίου 1984. Οι παραγωγοί της σειράς κατάφεραν να μετατρέψουν την υπόθεση της «συγγραφέα μυστηρίου/ερασιτέχνη ντετέκτιβ» σε μια 12ετή επιτυχία για το CBS. Έκανε επίσης τη Λάνσμπερι, που ως τότε ήταν γνωστή για τις κινηματογραφικές και θεατρικές δουλειές της στο Μπρόντγουεϊ, γνωστό όνομα σε εκατομμύρια τηλεθεατές. Ο τίτλος προέρχεται από το Murder, She Said (Έγκλημα στο εξπρές 13), που ήταν ο τίτλος μιας κινηματογραφικής μεταφοράς του 1961 του μυθιστορήματος της Άγκαθα Κρίστι 4:50 από το Paddington.
Παραγωγή
Η συγγραφέας ντετέκτιβ γυρίστηκε κυρίως στα Universal Studios στο της Καλιφόρνιας (κοντά στο Λος Άντζελες). Εξωτερικά πλάνα και μερικά επεισόδια γυρίστηκαν στην πόλη Μεντοσίνο της Βόρειας Καλιφόρνιας, η οποία αντιπροσώπευε τη φανταστική πόλη Κάμποτ Κόουβ του Μέιν.
Υπόθεση
Η σειρά περιστρέφεται γύρω από την καθημερινή ζωή της Τζέσικα Φλέτσερ (πρώην Μαγκίλ), μιας χήρας, συνταξιούχου δασκάλας αγγλικών, η οποία γίνεται επιτυχημένη συγγραφέας μυστηρίων. Παρά τη φήμη και την περιουσία, η Τζέσικα παραμένει κάτοικος του Κάμποτ Κόουβ, μιας μικρής παράκτιας κοινότητας στο Μέιν, και διατηρεί επαφή με όλους τους παλιούς της φίλους, ανεπηρέαστη από την επιτυχία της.
Η εκπομπή ξεκινά συνήθως με μια προεπισκόπηση των γεγονότων του επεισοδίου, με την Τζέσικα να δηλώνει: «Σήμερα, στο Συγγραφέας ντετέκτιβ. . ." Η Τζέσικα αποδεικνύεται πάντα πιο οξυδερκής από τους κρατικούς ερευνητές μιας υπόθεσης, οι οποίοι είναι σχεδόν πάντα πρόθυμοι να συλλάβουν τον πιο πιθανό ύποπτο. Συγκεντρώνοντας προσεκτικά στοιχεία και κάνοντας οξυδερκείς ερωτήσεις, ξεγελάει τις αρχές για να συλλάβουν τον επιλεγμένο ύποπτό της ως «πραγματικό δολοφόνο». Εάν το Κάμποτ Κόουβ υπήρχε στην πραγματικότητα, θα βρισκότων στην κορυφή των εθνικών στατιστικών εγκλημάτων του FBI σε πολλές κατηγορίες.
Η σχέση της Τζέσικα με τους αξιωματούχους της αστυνομίας ποικίλλει. Και οι δύο σερίφηδες του Κάμποτ Κόουβ την αφήνουν να αναμειγνύεται στις υποθέσεις τους. Ωστόσο, οι περισσότεροι ντετέκτιβ και αστυνομικοί την απομακρύνουν από τον τόπο του εγκλήματος, έως ότου τα ακριβή συμπεράσματά της να τους πείσουν να την ακούσουν. Κάποιοι χαίρονται από την αρχή που έχουν τη βοήθειά της, συχνά επειδή είναι αναγνώστες των βιβλίων της. Με τον καιρό, κάνει φίλους σε πολλά αστυνομικά τμήματα στις ΗΠΑ, καθώς και με έναν Βρετανό αστυνομικό που συνδέεται με τη Σκότλαντ Γιαρντ. Στην αρχή του όγδοου κύκλου, περισσότερες από τις ιστορίες διαδραματίστηκαν στη Νέα Υόρκη, με την Τζέσικα να μετακομίζει σε ένα διαμέρισμα εκεί με μερική απασχόληση για να διδάξει εγκληματολογία.
Τέλος
μικρογραφία| Η Λάνσμπερι τον Σεπτέμβριο του 1989 Τον Αύγουστο του 1988, η Λάνσμπερι εξέφρασε την κούρασή της από τη σειρά, καθώς δεν ήταν σίγουρη, στα 63 της, ότι θα μπορούσε να συνεχίσει με τον ρυθμό που πλέον της ζητούσαν. Έτσι, Η συγγραφέας ντετέκτιβ μπήκε στον πέμπτο κύκλο του εκείνο το φθινόπωρο με σαφή πιθανότητα να σταματήσει στο τέλος του και να προβληθεί το φινάλε της σειράς τον Μάιο του 1989.